Ampiaisyrtit

Ampiaisyrtit (Dracocephalum) on huulikukkaiskasveihin kuuluva suku, jossa on 50 lajia. Ne ovat yksi- ja monivuotisia ruohovartiskasveja tai pieniä ainavihreitä pensaita. Suurin osa lajeista esiintyy Euraasiassa, muutamat Pohjois-Afrikassa ja Pohjois-Amerikassa. Ampiaisyrttien lehdet ovat usein aromaattisen tuoksuiset. Neljä eri ampiaisyrttilajia, ketoampiaisyrtti, amerikanampiaisyrtti, isoampiaisyrtti ja siperianampiaisyrtti esiintyvät Suomessa luonnonvaraisina, ne ovat tulokaskasveja tai viljelyjäänteitä.

Lukuisia ampiaisyrttilajeja viljellään monivuotisina koristekasveina. Yksivuotista tuoksuampiaisyrttiä käytetään mausteyrttinä.

Lajeja 
 Dracocephalum austriacum – unkarinampiaisyrtti
 Dracocephalum grandiflorum – altainampiaisyrtti
 Dracocephalum imberbe – karva-ampiaisyrtti
 Dracocephalum moldavica – tuoksuampiaisyrtti
 Dracocephalum nutans – nuokkuampiaisyrtti
 Dracocephalum parviflorum – amerikanampiaisyrtti
 Dracocephalum rupestre – kallioampiaisyrtti
 Dracocephalum ruyschiana – isoampiaisyrtti
 Dracocephalum sibiricum – siperianampiaisyrtti → Nepeta sibirica – siperiankissanminttu
 Dracocephalum thymiflorum (syn. D. triflorum) – ketoampiaisyrtti

Lähteet

Aiheesta muualla 
 Kassu – Kasvien suomenkieliset nimet: Ampiaisyrtit (Dracocephalum)
 Suomen Lajitietokeskus: Ampiaisyrtit – Dracocephalum
ITIS: Dracocephalum 
United States Department of Agriculture (USDA): Dracocephalum 
Flora of China: Dracocephalum